UTUH PALILAK TULAK KA JAKARTA
Oleh: Datu Panglima Alai
Utuh Palilak si Urang Alai hanyar datang di Jakarta. Pahantian mahadang diambili kamanakannya si Diang Angas, Utuh Palilak duduk di Ruang Kadatangan Bandara Soekarno Hatta. Ditataiannya duduk ada 4 ikung urang, nang saikung matan Jawa, saikungnya matan Batak, saikungnya urang Papua, nang pa ampihan urang Minang.
Imbah itu bubuhannya bapapatuhan sambil manyambat ngaran:
Urang Jawa : Gajah Noto (pina mandagum manyambat)
Urang Batak : Sinaga (nyaring wan hahangkuinya ba ucap)
Urang Papua : Akumbuaya (sambil takujihing putih gigi kaliatan)
Urang Minang : Sikumbang (tagas wan singkat)
Utuh Palilak : (pina bingung mandangar urang harat-harat barataan ngaran, imbah bapikir satumat lalu baucap dengan tagas) “Ular Sambur.”
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn